CELEX: 32020D1638
Language: et
Date: 2020-11-05 00:00:00
Title: Nõukogu otsus (EL) 2020/1638, 4. november 2020, Euroopa Liidu nimel rahvusvahelises kohvinõukogus vastu võetava seisukoha kohta

6.11.2020   
               
               
                  ET
               
               
                  Euroopa Liidu Teataja
               
               
                  L 371/1
               
            
         NÕUKOGU OTSUS (EL) 2020/1638,
         4. november 2020,
         Euroopa Liidu nimel rahvusvahelises kohvinõukogus vastu võetava seisukoha kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis rahvusvahelise kohvilepingu (edaspidi „leping“) nõukogu otsusega 2008/579/EÜ (1) ja see jõustus 2. veebruaril 2011.
                  
               
                     (2)
                  
                  
                     Vastavalt lepingu artikli 48 lõikele 1 kehtib leping kümme aastat alates selle ajutisest või lõplikust jõustumisest, kui seda kõnealuse artikli kohaselt ei pikendata või lõpetata.
                  
               
                     (3)
                  
                  
                     Vastavalt lepingu artiklile 9 on rahvusvaheline kohvinõukogu Rahvusvahelise Kohviorganisatsiooni kõrgeima organina vastutav kõigi lepingu sätete rakendamiseks vajalike ülesannete täitmise eest. Vastavalt lepingu artikli 48 lõikele 3 võib rahvusvaheline kohvinõukogu otsustada pikendada lepingut pärast selle kehtivusaja lõppemist ühe või mitme järjestikuse ajavahemiku võrra, mis kokku ei ületa kaheksat aastat.
                  
               
                     (4)
                  
                  
                     11. septembril 2020 toimunud 127. istungil kiitis rahvusvaheline kohvinõukogu heaks resolutsiooni 471, millega pikendatakse lepingut ühe aasta võrra.
                  
               
                     (5)
                  
                  
                     Arvestades kohvisektori olulisust mitme liikmesriigi ja Euroopa Liidu majanduse jaoks, on võimalus lepingus kuni uue lepingu ajutise või lõpliku jõustumiseni osaleda liidu huvides,.
                  
               
                     (6)
                  
                  
                     On asjakohane määrata kindlaks liidu nimel rahvusvahelises kohvinõukogus vastu võetav seisukoht, kuna rahvusvahelise kohvinõukogu otsused lepingu pikendamise kohta on liidule siduvad.
                  
               
                     (7)
                  
                  
                     Lepingu artikli 48 lõike 3 kohaselt on liidul võimalik esitada vastuväiteid rahvusvahelise kohvinõukogu lepingu pikendamist käsitlevale otsusele enne, kui leping kehtivuse kaotab,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel rahvusvahelises kohvinõukogus vastu võetav seisukoht on järgmine:
            
                        a)
                     
                     
                        mitte esitada vastuväiteid rahvusvahelise kohvinõukogu otsusele pikendada lepingut ühe aasta võrra, nagu on sätestatud resolutsioonis 471, mis kiideti heaks rahvusvahelise kohvinõukogu 127. istungil;
                     
                  
                        b)
                     
                     
                        vajaduse korral hääletada rahvusvahelise kohvinõukogu järgnvatel istungitel lepingu pikendamise poolt ajavahemikeks, mis kokku ei ületa kaheksat aastat lepingu algse kehtivusaja lõpust, või kuni uue lepingu ajutise või lõpliku jõustumiseni, olenevalt sellest, kumb kuupäev on varasem.
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 4. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 16. juuni 2008. aasta otsus 2008/579/EÜ 2007. aasta rahvusvahelise kohvilepingu Euroopa Ühenduse nimel allakirjutamise ja sõlmimise kohta (ELT L 186, 15.7.2008, lk 12).